ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒՆՎԱՐԻ 14–Ի N 48-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| 1. Ֆինանսների նախարարություն
 | 18.11.2022թ. |
| № 01/9-1/20001-2022 |
| Առաջարկություններ չունենք: |  |
| 1. Հանրային ծառայությունները կարգավորող հանձնաժողով
 | 17.11.2022թ. |
| № ԳԲ/34.3-Մ2-8/3959-2022 |
| Նախագիծի վերաբերյալ սկզբունքային առարկություններ և առաջարկություններ չունի: |  |
| Միաժամանակ, հայտնում ենք հետևյալը.1. Քանի որ Նախագծով նախատեսվում է ՀՀ կառավարության 2021 թվականի հունվարի 14–ի №48-Լ որոշման (այսուհետ՝ Որոշում) hավելված 1-ի՝ ՀՀ էներգետիկայի բնագավառի զարգացման ռազմավարական ծրագրին (մինչև 2040 թվականը) (այսուհետ՝ Ծրագիր) XIII-րդ բաժնից հանել 2-րդ պարբերության պետական մասնակցությամբ ընկերությունների շահագործման և պահպանման ծախսերի ֆիքսում և դրա տարեկան վերանայման մոտեցումների հաստատում առաջիկա 10 տարիների համար նախադասությունը, ուստի անհրաժեշտ է նաև նույն պարբերությունից հանել «Նույն ժամանակ, ընկերությունների գործունեության արդյունավետության բարձրացման նպատակով անհրաժեշտություն է վերջիններիս սակագնային կարգավորման գործիքակազմի փոփոխությունը՝ տարեկան սակագնային կարգավորումից անցնելով բազմամյա ցիկլի, ներդնելով նաև խթանիչ կարգավորման միջոցներ։ Նման մոտեցում արդեն իսկ կիրառվում է ոլորտի մասնավոր ընկերությունների դեպքում և հնարավորություն է ընձեռում ընկերություններին իրենց գործունեության արդյունավետության բարձրացման արդյունքում բարելավել ինչպես մատուցվող ծառայությունների որակը, այնպես էլ շահութաբերության մակարդակը։» նախադասությունները։
 | Ընդունվել է:Խմբագրվել է: |
| 1. Որոշման hավելված 1-ի՝ XIII-րդ բաժնում «Երևանի ՋԷԿ» ՓԲԸ՝ էլեկտրաէներգիայի արտադրություն» բառերից հետո լրացնել «էլեկտրական էներգիայի հաշվեկշռման, երկրորդային և երրորդային պահուստի ապահովման ծառայության մատուցում» բառերը,
 | Ընդունվել է:Խմբագրվել է: |
| 1. Որոշման hավելված 1-ի «III. Էլեկտրաէներգիա արտադրող հզորությունների զարգացում» բաժնի 6-րդ պարբերության և Որոշման հավելված 2-ի՝ Ծրագրի իրագործումն ապահովող ծրագիր-ժամանակացույցի 1.6-1.11-րդ կետերի համաձայն նախատեսված է արևային էլեկտրակայանների կառուցում՝ ընդամենը՝ 1000 ՄՎտ դրվածային հզորությամբ, այդ թվում՝

ա) Մասրիկ-1 55 ՄՎտ դրվածքային հզորությամբ արևային ֆոտովոլտային էլեկտրակայանի կառուցում,բ) շուրջ 120 ՄՎտ հզորությամբ թվով 5 ֆոտովոլտային էլեկտրական կայանների կառուցման ծրագրերի իրականացում, գ) Այգ-1 200 ՄՎտ դրվածքային հզորությամբ արևային ֆոտովոլտային էլեկտրակայանի կառուցում,դ) արևային փոքր (մինչև 5 ՄՎտ հզորությամբ) կայանների կառուցում 325 ՄՎտ ընդհանուր դրվածքային հզորությամբ, ե) ինքնավար արևային կայանների կառուցում՝ ընդհանուր դրվածքային հզորությունը 40ՄՎտ-ից հասցնելով 300 ՄՎտ։ Հաշվի առնելով 2022 թվականի մայիսի 1-ից ուժի մեջ մտած իրավակարգավորումները՝ «էներգետիկայի մասին» օրենքի 35-րդ հոդվածի 5-րդ մասի համաձայն՝ վերականգնվող էներգետիկ ռեսուրս օգտագործող կայանում էլեկտրական էներգիայի արտադրության լիցենզիա կարող է տրամադրվել, իսկ բացառապես սեփական կարիքների համար էլեկտրական էներգիայի արտադրության լիցենզիա ստացած անձին էլեկտրական էներգիայի վաճառքի իրավունք կարող է տրվել նաև, երբ, անկախ այդ կայանների համար օրենքով տարեկան գումարային հզորությունների առավելագույն չափաքանակների առկայության հանգամանքից, էլեկտրական էներգիայի արտադրության լիցենզիա ստանալու համար դիմողը կամ բացառապես սեփական կարիքների համար էլեկտրական էներգիայի արտադրության լիցենզիա ստացած անձը, հրաժարվում է օրենքով սահմանված էլեկտրական էներգիայի գնման երաշխիքից: Հաշվի առնելով նշվածը՝ ՀՀ հանրային ծառայությունները կարգավորող հանձնաժողովն արդեն իսկ 01.11.2022թ. դրությամբ արևային էլեկտրակայաններում առանց գնման երաշխիքի էլեկտրական էներգիայի արտադրության լիցենզիա է տրամադրել 3 ընկերությունների։ Հարկ է նշել, որ վերջիններիս թիվն ունի աճի միտում։ Մինչդեռ, ՀՀ էլեկտրաէներգետիկական համակարգ մուտք գործող հիշյալ արևային էլեկտրակայանների ներուժը ներառված չէ ռազմավարությամբ նախատեսված 1000 ՄՎտ չափաքանակի մեջ։ Ուստի, առաջարկում ենք վերանայել նաև արևային էլեկտրակայանների՝ ռազմավարությամբ ամրագրված ներուժի մեծությունը։ | Չի ընդունվել:Մինչև 2030 թվականը նախատեսված գումարային 1000 ՄՎտ արևային էլեկտրակայանների կառուցման չափաքանակներում դեռևս առկա է շուրջ 100 ՄՎտ ազատ չափաքանակ: Մասնավորապես՝ ծրագիր-ժամանակացույցի 1.10 կետով նախատեսված՝ 325 ՄՎտ ընդհանուր դրվածքային հզորությունից արևային փոքր (մինչև 5 ՄՎտ հզորությամբ) կայանների կառուցմամբ իրականացված է շուրջ 225 ՄՎտ հզորությունը: Նշված հզորությունը կարող է լրացվել ՀԾԿՀ-ի կողմից նախանշված՝ շուկայում գտնվող առանց գնման երաշխիքի կայանների կառուցմամբ:  |
| 5. Արդարադատության նախարարություն | 10.11.2022թ. |
| № /27.3/49940-2022 |
| 1. Նախագիծ) 1-ին կետում «ՀՀ» հապավումն անհրաժեշտ է փոխարինել «Հայաստանի Հանրապետության» բառերով՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 2-րդ մասի պահանջները:
 | Ընդունվել է:Խմբագրվել է: |
| 2. Նախագծի 1-ին կետի 1-ին ենթակետի ա. պարբերությունում «ներդրումը» բառից հետո անհրաժեշտ է լրացնել ստորակետ կետադրական նշանը՝ նկատի ունենալով Հայաստանի Հանրապետության կառավարության 2021 թվականի հունվարի 14–ի №48-Լ որոշման 6-րդ բաժնի 4-րդ պարբերությունը: | Ընդունվել է:Խմբագրվել է: |
| 3. Նախագծի 1-ին կետի 2-րդ ենթակետի բ. և գ. պարբերություններով նախատեսվում են ուժը կորցրած ճանաչել Հավելված 2-ի մի շարք ենթակետեր, ուստի առաջարկում ենք հիշյալ պարբերությունները միավորել և շարադրել մեկ պարբերությամբ, այդ կապակցությամբ վերանայելով նաև Նախագծի 1-ին կետի 2-րդ ենթակետի պարբերությունների համարակալումը: | Ընդունվել է:Խմբագրվել է: |
| 6. Վարչապետի աշխատակազմ | 08.12.2022թ. |
| № 02/08.2/40554-2022 |
| **Ծրագրերի փորձաքննության վարչություն**  |
| 1. Լրացուցիչ հիմնավորման կարիք ունեն Նախագծի 1-ին կետի 1) ենթակետով՝ ՀՀ կառավարության 2021թ. հունվարի 14-ի «ՀՀ էներգետիկայի բնագավառի զարգացման ռազմավարական ծրագրին (մինչև 2040 թվականը), ՀՀ էներգետիկայի բնագավառի զարգացման ռազմավարական ծրագրի (մինչև 2040 թվականը) իրագործումն ապահովող ծրագիր-ժամանակացույցին հավանություն տալու և ՀՀ կառավարության մի շարք որոշումներ ուժը կորցրած ճանաչելու մասին» N 48-Լ որոշման Հավելված 1-ի VI-րդ բաժնի 4-րդ պարբերության *«ռեակտիվ էներգիայի համար սակագների ճշգրտման նոր մեխանիզմների ներդրումը,»* արտահայտությունը և դրա հետ կապված կարգավորումները *(4.3.2 «Էլեկտրաէներգիա սպառողների համար ռեակտիվ էներգիայի սակագների ներդրում» (ժամկետ՝ 2022թ. դեկտեմբեր)* հանելու նպատակահարմարությունը: Մասնավորապես՝ առաջարկվող փոփոխության կատարումը լրացուցիչ հիմնավորման կարիք ունի էլեկտրական էներգիայի լրիվ հզորությունը (ակտիվ և ռեակտիվ բաղադրիչները) արդյունավետ օգտագործելու տեսանկյունից, քանի որ ցածր լարման պարագայում ռեակտիվ էներգիայի հզորության գործակցի կարգավորման համակարգերի գործարկումն ապահովում է մի շարք առավելություններ, այդ թվում՝ ապահովում է առավել կայուն լարում, կրճատում է ցանցում էլեկտրաէներգիայի հաղորդման ընթացքում կորուստները, նվազեցնում է տրանսֆորմատորների «բեռը»՝ նվազեցնելով նաև կորուստները և այլն:Վերոգրյալից ելնելով առաջարկում ենք քննարկել նաև 4.3.2՝«Էլեկտրաէներգիա սպառողների համար ռեակտիվ էներգիայի սակագների ներդրում» միջոցառումը և դրա հետ կապված ձևակերպումները Ռազմավարությունից հանելու փոխարեն այն հետաձգելու և հետագա տարիներին իրականացնելու հարցը՝ Ռազմավարությունում նախատեսելով այլ անհրաժեշտ նախապատրաստական միջոցառումներ (օրինակ՝ ռեակտիվ էներգիայի օգտագործման առավելությունների և խոցելի կողմերի (այդ թվում, սակագների հաշվարկման կարգ, լրացուցիչ ֆինանսական ծախսեր) վերլուծություն, ինչպես նաև միջազգային փորձի ուսումնասիրում):  | Ընդունվել է:Խմբագրվել է: |
| 2. Նախագծի 1-ին կետի 2) ենթակետի «գ» պարբերությամբ նախատեսվում է Կովկասյան Էլեկտրահաղորդման ցանցի կառուցման ծրագրի (Հայաստան-Վրաստան էլեկտրահաղորդման գիծ/ենթակայաններ) ֆինանսավորման չափը փոփոխել՝ 188.2 մլն եվրոյի փոխարեն սահմանելով 188.75 մլն եվրո: Այս կապակցությամբ պարզաբանման կարիք ունեն այն աշխատանքները (համապատասխան հաշվարկները), որոնց իրականացման համար նախատեսվել է ներգրավել լրացուցիչ ֆինանսական միջոցներ (ըստ հիմնավորման՝ դրամաշնորհ):  | Ընդունվել է:Կից ներկայացվում է պարզաբանումը։Պայմանավորված «Կովկասյան էլեկտրահաղորդման ցանց (Հայաստան-Վրաստան հաղորդիչ գիծ/ենթակայաններ)» ծրագրի (այսուհետ՝ Ծրագիր) կասեցմամբ՝ Ծրագրի նախապատրաստման համար Վերականգնման վարկերի բանկի (այսուհետ՝ Բանկ) պահանջների ապահովման նպատակով անհրաժեշտություն էր առաջացել իրականացնել լրացուցիչ ուսումնասիրություններ և հետազոտություններ, որոնք պահանջում են լրացուցիչ ֆինանսական միջոցների ներգրավում: Նշված ծառայությունների տրամադրման նպատակով Ծրագրի շրջանակներում, Բանկի, Ֆինանսների նախարարության, Տարածքային կառավարման և ենթակառուցվածքների նախարարության և Ծրագիրն իրականացնող ընկերության միջև 2020թ. հուլիսի 15-ին ստորագրվել է 550 հազ. եվրո արժողությամբ դրամաշնորհային «Ֆինանսավորման համաձայնագիր»: Արդյունքում, Ծրագրի ընդհանուր գումարը նախկինում կնքված վարկային և դրամաշնորհային համաձայանագրերով նախատեսված 188,2 մլն եվրո գումարի փոխարեն Ծրագրի արժեքը կազմել է 188,75 մլն եվրո: |